biswa921/hiwiki-latest-pages-articles-raw huggingface dataset:
देवसिद्ध मंदिर

बाबा बालक नाथ का यह गुफा मंदिर पूरे वर्ष श्रद्धालुओं से भरा रहता है। बिलासपुर की सीमा पर स्थित यह मंदिर चारों ओर के सड़क मार्ग से सरलता से पहुंचा जा सकता है। नवरात्रों के अवसर पर बाबा का आशीर्वाद लेने के लिए यहां लोग बड़ी संख्या में पहुंचते हैं। इस अवसर पर सरकार लोगों के ठहरने की उचित टेंट कालोनी की व्यस्था करती है और उसमें पानी, शौच आदि बहुत सी सुविधाएं उपलब्ध कराईं जाती हैं।

इनके पूजनीय स्थल को “दयोटसिद्ध” के नाम से जाना जाता है, यह मंदिर हिमाचल प्रदेश के हमीरपुर जिले के छकमोह गाँव की पहाडी के उच्च शिखर में स्थित है। मंदिर में पहाडी के बीच एक प्राकॄतिक गुफा है, ऐसी मान्यता है, कि यही स्थान बाबाजी का आवास स्थान था। मंदिर में बाबाजी की एक मूर्ति स्थित है, भक्तगण बाबाजी की वेदी में रोट चढाते हैं, “ रोट ” को आटे और चीनी/गुड को घी में मिलाकर बनाया जाता है। यहाँ पर बाबाजी को बकरा भी चढ़ाया जाता है, जो कि उनके प्रेम का प्रतीक है, यहाँ पर बकरे की बलि नहीं चढाई जाती बल्कि उनका पालन पोषण करा जाता है। बाबाजी की गुफा में महिलाओं के प्रवेश पर प्रतिबन्ध है, लेकिन उनके दर्शन के लिए गुफा के बिलकुल सामने एक ऊँचा चबूतरा बनाया गया है, जहाँ से महिलाएँ उनके दूर से दर्शन कर सकती हैं। मंदिर से लगभग छहः कि॰मी॰ आगे एक स्थान “शाहतलाई” स्थित है, ऐसी मान्यता है, कि इसी जगह बाबाजी “ध्यानयोग” किया करते थे।

 इन्हें भी देखें 
 बाबा बालकनाथ

श्रेणी:हिमाचल प्रदेश के हिन्दू मंदिर
श्रेणी:हमीरपुर, हिमाचल प्रदेश
श्रेणी:हिन्दू तीर्थ स्थल
रिसैट-२

thumb|रिसैट-२
रिसैट-२ (RISAT-2) भारत का एक कृत्रिम उपग्रह है। 'रिसैट', रडार इमैजिंग सैटेलाइट का लघुरूप है। यह सभी मौसमों में सुरक्षात्मक-निगरानी (surveillance) करने वाला उपग्रह है। इसे भारतीय अंतरिक्ष अनुसंधान संगठन ने २० अप्रैल को श्रीहरिकोटा से प्रक्षेपित किया। रिसैट-दो किसी भी मौसम में पृथ्वी की तस्वीर खींचने में सक्षम है और बाढ़ एवं भूस्खलन जैसी प्राकृतिक आपदाओं के बारे में भी पता लगाने में उपयोगी है। 

रीसैट-२ में सिथेंटिक एपर्चर राडार (Synthetic Aperture Radar या एसएआर) लगा है जो पूर्व में प्रक्षेपित भारत के सुदूर संवेदन उपग्रहों से अलग है। यह सिग्नल के लिए कई एंटीना से लैस है, जिससे स्पष्ट तस्वीरें खींची जा सकती हैं। एसएआर का निर्माण इसराइल की एयरोस्पेस इंडस्ट्रीज ने किया है, जो रक्षा क्षमताओं से युक्त है। एसएआर दिन-रात किसी भी मौसम और बादल वाले मौसम में भी तस्वीर खींच सकता है। इससे पहले भारतीय उपग्रहों में ऐसी क्षमता नहीं थी। 

 विशेषताएँ 
 भार - ३०० किग्रा
 प्रक्षेपण के लिये प्रयुक्त राकेट - ध्रुवीय उपग्रह प्रक्षेपण यान (पीएसएलवी) सी-12 
 कक्षा - धरती से ५५० किमी उपर

श्रेणी:अंतरिक्ष
श्रेणी:भारतीय उपग्रह
बूमरैंग

बूमरैंग (Boomerang) एक प्रकार का अस्त्र है, जिसका उपयोग प्राचीन मिस्र निवासी युद्ध और शिकार के लिए करते थे और ऑस्ट्रेलिया के आदिवासी आज भी इसी रूप में इसका उपयोग करते हैं। 

 बनावट 
thumb|300px|लकड़ी की बनी एक प्रत्यावर्त बूमरैंग
बूमरैंग की दो किस्में होती हैं - प्रत्यावर्त्य (return) बूमरैंग तथा अप्रत्यावर्त्य (nonreturn) बूमरैंग। इन दोनों किस्मों की आकृति हँसिया की तरह होती है और ये दोनों ही लकड़ी की बनाई जाती हैं। भारत में इस्पात तथा हाथी दाँत का भी उपयोग इनके बनाने में होता है। इनकी लंबाई 6 इंच से 4 फुट, चौड़ाई लंबाई की 1/12 तथा मोटाई चौड़ाई का 1/6 होती है। प्रत्यावर्त्य बूमरैंग की दोनों भुजाओं के मध्य 70रू से 120रू तक का कोण होता है, किंतु ऑस्ट्रेलिया में व्यवहृत होने वाले प्रत्यावर्त्य बूमरैंग की दोनों भुजाओं के मध्य 90डिग्री कोण, विस्तार 18 इंच से 24 इंच तक तथा कुल भार 8 औंस होता है। दोनों भुजाओं के केंद्र से जानेवाले कल्पित धरातल को आधार मानकर दोनों भुजाओं को 2डिग्री से 3डिग्री तक ऐंठकर तिरछा कर दिया जाता है। अप्रत्यावर्त्य बूमरैंग का तिरछापन प्रत्यावर्त्य की विपरीत दिशा में होता है। बूमरैंग की उड़ान तिरछेपन पर ही निर्भर करती है।

 फेंकने की विधि 
प्रत्यावर्त्य बूमरैंग को सीधा पकड़कर पृथ्वी के समांतर दिशा में फेंकते हैं और फेंकते समय यथासंभव घूर्णन (rotation) दिया जाता है। 30 गज या अधिक दूरी तक सीधा जाने के बाद, यह बाँई ओर झुककर हवा में 150 फुट तक ऊपर उठता है और 50 गज के व्यास का वृत्त बनाकर पाँच चक्कर लेने के बाद, यह फेंकनेवाले के पास वापस लौट आता है। अप्रत्यावर्त्य बूमरैंग को प्रत्यावर्त्य करने के लिए 45डिग्री का कोण बनाते हुए फेंका जाता है, जो बहुत दूरी तक जाता है। सिद्धहस्त व्यक्ति के हाथ में जाकर यह एक घातक अस्त्र हो जाता है। यह फेंकनेवाले तथा लक्ष्य दोनों के लिए घातक हो सकता है। 

 बाहरी कड़ियाँ 
 History of Boomerangs
 Unspinning the Boomerang, The Maths and Physics of a Boomerang
 Boomerang aerodynamics an online dissertation
 Explanation of the origin of the word 'Boomerang' 
 How to Throw Boomerangs, a beginner's to advanced guide to throwing boomerangs.

श्रेणी:अस्त्र
श्रेणी:खेल
केन्द्रीय तंत्रिका तंत्र

thumb|175px|केन्द्रीय तंत्रिका तंत्र का चित्र:1. 
मस्तिष्क2. केन्द्रीय तंत्रिका तंत्र(मस्तिष्क एवं मेरूरज्जु)3. मेरूरज्जु
केन्द्रीय तंत्रिका तंत्र, तंत्रिका तंत्र का भाग है, जो बहुकोशिकीय जन्तुओं की सभी क्रियायों पर नियंत्रण और नियमन करता है। हड्डीवाले जीवों में तंत्रिका तंत्र मिनिन्जीज़ में संलग्न होता है। इसमें तंत्रिका तंत्र का अधिकांश भाग और मस्तिष्क और सुषुम्ना या मेरूरज्जु आते हैं। तंत्रिका तंत्र पृष्ठीय गुहा में स्थित होता है, जिसमे मस्तिष्क कपालीय गुहा में और मेरुरज्जु, मेरुरज्जु गुहा में होता है। मस्तिष्क खोपड़ी द्वारा सुरक्षित रहता है और मेरुरज्जु हड्डियों द्वारा। इस में हम चाहे तो सेक्स की बातों भी कर सकता है

दाएँ|अंगूठाकार|मानव का तंत्रिकातंत्र; केन्द्रीय तंत्रिका तंत्र (पीले रंग में) तथा परिधीय तंत्रिका तंत्र (नीले रंग में)

 सन्दर्भ 

श्रेणी:प्राणी विज्ञान
तंत्र, केन्द्रीय तंत्रिका
गंडिका

thumb|मूर्गी में एक गंडिका का चित्र
केन्द्रीय तंत्रिका तंत्र के बाहर तंत्रिका कोशिकाओं के कोशिकायों के समूह को गंडिका कहा जाता है।

 सन्दर्भ 

श्रेणी:तंत्रिका तंत्र
सिर

thumb|right|एक चीता का शिर
शिर एक प्राणी का अंग है जिसमें साधारणतः कान, मस्तिष्क, ललाट, गाल, हनु, नेत्र, नाक और मुँह अन्तर्गत होते हैं, जिनमें से प्रत्येक दृष्टि, श्रवण, गंधानुभूति और स्वाद जैसे विभिन्न संवेदी कार्यों में सहायता करता है। कुछ बहुत ही सरल प्राणियों के पास शिर नहीं हो सकता है, लेकिन आकार के बावजूद कई द्विपक्षीय सममित रूप होते हैं।

 इन्हें भी देखें 
 मस्तिष्क

 बाहरी कड़ियाँ 
 सिर के चोट चिकित्सा पुस्तिका (Head Injury Care Manual)

श्रेणी:अंग
श्रेणी:प्राणी विज्ञान
*
परवल

thumb|250x250px|परवल
thumb|परवल की परिपक्व बीज।
परवल या 'पटल' एक प्रकार की सब्ज़ी है। इसकी लता जमीन पर पसरती है। इसकी खेती असम, बंगाल, ओड़िशा, बिहार एवं उत्तर प्रदेश में की जाती है।
परवल को हिंदी में 'परवल', तमिल में 'कोवक्काई' (Kovakkai, கோவக்காய்), कन्नड़ में 'थोंड़े काई' (thonde kayi) और असमिया, संस्कृत, ओडिया और बंगाली में 'पोटोल' तथा भोजपुरी, उर्दू, और अवध भाषा में 'परोरा' के नाम से भी जाना जाता है।

इनके आकर छोटे और बड़े से लेकर मोटे और लम्बे में - 2 से 6 इंच (5 से 15 सेंटीमीटर) तक भिन्न हो सकते हैं। यह अच्छी तरह से साधारणतया गर्म और आर्द्र जलवायु के अन्दर पनपती है।

इन्हें भी देखें
कुंदुरी

 बाहरी कड़ियाँ 
 परवल की खेती
 भरवां परवल (Stuffed Parwal Recipe) (निशा मधुलिका)
 परवल की खेती कर किसानों के लिए मिसाल बना विमल

श्रेणी:सब्ज़ी
कोलम

thumb|right|280px|तमिलनाडु में कोलम।
भारत के दक्षिण किनारे पर बसे केरल और तमिलनाडु राज्यों में रंगोली को कोलम कहते हैं। यह एक लोक कला है जो शुभअवसरों पर घर के फ़र्श को सजाने के लिए की जाती है। कोलम बनाने के लिए सूखे चावल के आटे को अँगूठे व तर्जनी के बीच रखकर एक निश्चित आकार में गिराया जाता है। इस प्रकार धरती पर सुंदर नमूना बन जाता है। कभी कभी इस सजावट में फूलों का प्रयोग किया जाता है। फूलों की रंगोली को पुकोलम कहते हैं। यह प्रायः यहाँ के सबसे महत्वपूर्ण पर्व ओणम के दौरान विशेष रूप से किया जाता है। पूरे सप्ताह चलने वाले ओणम के प्रत्येक दिन अलग अलग-तरह से रंगोली सजाई जाती है। पहले दिन छोटे आकारों में रंगोली सजाई जाती है। हर अगले दिन नए-नए कलाकार इस काम में अपना सहयोग देते हैं और रंगोली की आकृति विस्तृत होती चली जाती है। रंगोली सजाने में प्रायः उन फूलों का सहारा लिया जाता है, जिनकी पत्तियाँ जल्दी नहीं मुर्झाती हैं। इस्तेमाल में होने वाले फूलों में गुलाब, चमेली, गेंदा, आदि प्रमुख हैं। बड़े फूलों को छोटे-छोटे भागों में तोड़ कर रंगोली सजाई जाती है, परंतु रंगोली के किनारों को सजाने में पूरे फूल का प्रयोग किया जाता है।

 सन्दर्भ 

 बाहरी कड़ियाँ
कोलसुरभि -ऑनलाइन के चित्रकार

श्रेणी:रंगोली
मैत्रायणी उपनिषद्

अंगूठाकार|मनुष्यात्मा
मैत्रायणी उपनिषद् सामवेदीय शाखा की एक संन्यासमार्गी उपनिषद् है। ऐक्ष्वाकु बृहद्रथ ने विरक्त हो अपने ज्येष्ठ पुत्र को राज्य देकर वन में घोर तपस्या करने के पश्चात् परम तेजस्वी शाकायन्य से आत्मान की जिज्ञासा की, जिसपर उन्होंने बतलाया कि ब्रह्मविद्या उन्हें भगवान मैत्रेय से मिली थी और ऊर्ध्वरेता बालखिल्यों को प्रदान कर प्रजापति ने इसे सर्वप्रथम प्रवर्तित किया।

 परिचय 
इस उपनिषद् में शाकायन्य ने कई प्रकार से ब्रह्म का निरूपण करके अंतिम रूप से स्थिर किया है कि उसके सभी वर्णन "द्वैधी भाव विज्ञान" के अंतर्गत हैं। उसका सच्चा स्वरूप "अद्वैतीभाव विज्ञान" है जो अद्वैत कार्य कारण निर्मुक्त, निर्वचन, अनौपम्य और निरूपाख्य है। संसार में सबसे बढ़कर जानने और खोजने का तत्त्व यही है और संन्यास लेकर वन में मन को निर्विषय कर उसे यहीं प्राप्त कर सकते है।

मनुष्य शरीर शकट की तरह अचेतन है। अनंत, अक्षय, स्थिर, शाश्वत और अतीद्रिय ब्रह्म अपनी महिमा से उसे चेतनामय करके प्रेरित करता है। प्रत्येक पुरूष में वर्तमान चिद्रूपी, आत्मा उसी का अंश है। अपनी अनंत महिमा में ब्रह्म को अकेलेपन की अनुभूति होने से उसने अनेक प्रकार की प्रजा बनाकर उनमें पंचधा प्राण रूपी वायु और वैश्वानर अग्नि के रूप में प्रवेश किया। यह देहरथ, कर्मेद्रियाँ अश्व, ज्ञानेंद्रियाँ रश्मियाँ और मन नियंता है। प्रकृति रूपी प्रतोद ही इस देह रूपी रथचक्र को निरंतर घुमा रहा है।

पाँच तन्मात्राओं और पाँच महाभूतों के संयोग से निर्मित देह की आत्मा भूतात्मा कहलाती है। अग्नि से अभिभूत अय: पिंड को कर्त्रिक जिस तरह नाना रूप दे देता है उसी तरह सित असित कर्मों से अभिभूत एवं रागद्वेषादि राजस तामस गुणों से विमोहित भूतात्मा चौरासी लाख योनियों की सद् असद्, ऊँची नीची गतियों में नाना प्रकार के चक्कर काटती है। उसका सच्चा स्वरूप अकर्ता, अद्दश्य और अग्राह्य है परंतु आत्मस्थ होते हुए भी इस भगवान को प्रकृति के गुणों का पर्दा पड़े रहने के कारण भूतात्मा देख नहीं पाती।

आत्मा शरीर का एक अतिथि है जो इसे छोड़कर यहीं सायुज्यलाभ कर सकती है। मनुष्य का प्राक्तन क्रम नदी की ऊर्मियों की तरह शरीर आत्मा का प्रवर्तक और समुद्रवेला की तरह मृत्यु का पुनरागमन दुर्निवार्य है। इद्रियों के शब्द स्पर्शादि विषय अनर्थकारी है और उनमें आसक्ति के कारण मनुष्य परम पद को भूल जाता है। मन ही बंधन और मोक्ष का कारण है। आश्रमविहित तपस्या से सत्वशुद्धि करके मन की वृत्तियों का क्षय करने, उसे विषयों से खींचकर और समस्त कामनाओं तथा तंकल्पों का परित्याग कर आत्मा में लय कर देने से जो "अमनीभाव" अर्थात् निर्विषयत्व की विलक्षण अवस्था होती है। वह मोक्ष स्वरूप है। इससे शुभाशुभ कर्म क्षीण हो जाते है और वर्णातीत बुद्धिग्राह्य सुख प्राप्त होता है।

प्राणरूप से अंतरात्मा और आदित्य रूप से बाह्यात्मा को पोषण करनेवाली आत्मा के मूर्त और अमूर्त दो रूप हैं। मूर्त असत्य और अमूर्त सत्य है। यही तद्ब्रह्म है और ऊँ की मात्राओं में त्रिधा व्याकृत है। उसमें समस्त सृष्टि ओतप्रोत है। अस्तु, आदित्य रूप से ऊँ की अथवा प्रणवरूपी उद्गोथ ब्रह्म के "मर्ग" की घ्यानोपासना, प्रणवपूर्वक गायत्री मंत्र के साथ आत्मसिद्धि का साधन है।

 बाहरी कड़ियाँ 
 Sri Aurobindo (1972). The Upanishads, Sri Aurobindo Ashram, Pondicherry
 Online Text : MAITRI UPANISHAD 

श्रेणी:संस्कृत
श्रेणी:साहित्य
श्रेणी:हिन्दू धर्म
थोमस बैबिंगटन मैकाले

थॉमस बैबिङ्टन मकौले ()(२५ अक्टूबर १८०० - २८ दिसम्बर १८५९) वह एक ब्रिटिश इतिहासकार और विग राजनेता थे,जिन्होंने 1839 और 1841 के बीच युद्ध में सचिव के रूप में और 1846 और 1848 के बीच पेमास्टर-जनरल के रूप में कार्य किया।

मकौले का द हिस्ट्री अव इंग्लैंड, जिसने पश्चिमी यूरोपीय संस्कृति की श्रेष्ठता और इसके सामाजिक-राजनैतिक प्रगति की अनिवार्यता के अपने तर्क को व्यक्त किया, विग इतिहास का एक प्रमुख उदाहरण है जिसे अपनी गद्य शैली के लिए सराहा जाता है।MacKenzie, John (January 2013), "A family empire", BBC History Magazine
 जीवनी 
जन्म, २५ अक्टूबर १८०० रोथले टैंपिल (लैस्टरशिर) में हुआ। पिता, जकारी मैकॉले, व्यापारी था। इसकी शिक्षा केंब्रिज के पास एक निजी विद्यालय में, फिर एक सुयोग्य पादरी के घर, तदनंतर ट्रिनिटी कालेज कैंब्रिज में हुई। १८२६ में वकालत शुरू की। इसी समय अपने विद्वत्ता और विचारपूर्ण लेखों द्वारा लंदन के शिष्ट तथा विज्ञ मंडल में पैठ पा गया।

१८३० में लॉर्ड लेंसडाउन के सौजन्य से पार्लियामेंट में स्थान मिला। १८३२ के रिफॉर्म बिल के अवसर पर की हुई इसकी प्रभावशाली वक्ताओं ने तत्कालीन राजनीतिज्ञों की अग्रिम पंक्ति कें इसे स्थान दिया। १८३३ से १८५६ तक कुछ समय छोड़कर, इसने लीड्स तथा एडिनगबर्ग का पार्लिमेंट में क्रमश: प्रतिनिधित्व किया। १८५७ में यह हाउस ऑव लॉर्ड्स का सदस्य बनाया गया। पार्लिमेंट में कुछ समय तक इसने ईस्ट इंडिया कंपनी संबंधी बोर्ड ऑव कंट्रोल के सचिव, तब पेमास्टर जनरल और तदनंतर सैक्रेटरी ऑव दी फोर्सेज के पद पर काम किया।

१८३४ से १८३८ तक मैकॉले भारत की सुप्रीम काउंसिल में लॉ मेंबर तथा लॉ कमिशन का प्रधान रहा। प्रसिद्ध दंडविधान ग्रंथ "दी इंडियन पीनल कोड" की पांडुलिपि इसी ने तैयार की थी। अंग्रेजी को भारत की सरकारी भाषा तथा शिक्षा का माध्यम और यूरोपीय साहित्य, दर्शन तथा विज्ञान को भारतीय शिक्षा का लक्ष्य बनाने में इसका बड़ा हाथ था।

साहित्य के क्षेत्र में भी मैकॉले ने महत्वपूर्ण काम किया। इसने अनेक ऐतिहासिक और राजनीतिक निबंध तथा कविताएँ लिखी हैं। इसके क्लाइव, हेÏस्टग्स, मिरावो, मैकिआवली के लेख तथा "लेज ऑव एंशेंट रोम" तथा "आरमैडा" की कविताएँ अब तक बड़े चाव से पढ़ी जाती हैं। इसकी प्रमुख कृति "हिस्ट्री ऑव इंग्लैंड" है, जो इसने बड़े परिश्रम और खोज के साथ लिखी थी और जो अधूरी होते हुए भी एक अनुपम ग्रंथ है।

मैकॉले बड़ा विद्वान्, मेघावी और वाक्चतुर था। इसके विचार उदार, बुद्धि प्रखर, स्मरणशक्ति विलक्षण और चरित्र उज्वल था। २८ दिसम्बर १८५९ को इसका देहांत हो गया।

 कृतियाँ 
 Lays of Ancient Rome
 The History of England from the Accession of James II, 5 vols. (1848) , , , , 
 Critical and Historical Essays, 2 vols., edited by Alexander James Grieve. ,
 The Miscellaneous Writings and Speeches of Lord Macaulay, 4 vols. , , , 
 MachiavelliMachiavelli
 The Letters of Thomas Babington Macaulay, 6 vols., edited by Thomas Pinney.
 Macaulay index entry at Poets' Corner
 Lays of Ancient Rome (Complete) at Poets' Corner with an introduction by Bob Blair

 बाहरी कड़ियाँ 
 .......और काम कर गयी मैकाले की धमकी 
 Thomas Macaulay, "Lord Clive," Edinburgh Review, January 1840.
 Thomas Macaulay, "Warren Hastings." Edinburgh Review, October, 1841.
 Macaulay on Copyright
 Lord Macaulay's Habit of Exaggeration
 Macaulay on copyright law
मैकाले और हमारे भ्रम

श्रेणी:राजनीतिज्ञ
रॉयल सोसायटी

thumb|300px|लन्दन में रायल सोसायटी का भवन
रायल सोसायटी (इसका पूरा नाम, "Royal Society of London for the Improvement of Natural Knowledge" है) विज्ञान के विकास को गति देने के लिये स्थापित विद्वानों की संस्था (learned society) है। इसकी स्थापना सन् १६६० में हुई थी और अधिकांश लोग इसे अपने तरह की संसार की सबसे पुरानी संस्था मानते हैं जो अब भी काम कर रही है।

 बाहरी कड़ियाँ 
 The Royal Society website
 RS list of Fellows
 The Royal Society Publishing website
 Digital Journal Archive
 The Royal Society of London (a brief history)
 Scholarly Societies Project: Royal Society of London
 Three lectures presented at the Royal Society by Harry Kroto (Faraday Lecture), Paul Hoffman (Paul Erdos), Paul Davies (Blackholes, Worm Holes and Time Travel). Freeview video from the Vega Science Trust
 A visualization of the Royal Society's publications from 1665 to 2005
 "Nullius in Verba" Lord Rees Replies

श्रेणी:संस्था
श्रेणी:विज्ञान
फिरोज़शाह मेहता

thumb|300px|मुम्बई में फिरोजशाह मेहता की प्रतिमा
सर फिरोजशाह मेहता (४ अगस्त १८४५ - ५ नवम्बर १९१५) भारत एक स्वतंत्रा सेनानी, न्यायविद तथा पत्रकार थे। वे एक उदार राजनीतिज्ञ थे जिनका प्रयास था कि भारतीय राष्ट्रीय कांग्रेस पर कट्टरपंथियों का अधिकार न हो सके। वे बहुत-से संस्थानों के जन्मदाता थे। मुंबई नगर पालिका के सदस्य होने के साथ ही वे नगर पालिका अध्यक्ष भी रहे और इस संस्था के सुधार के लिए उन्होंने बहुत से कार्य किये। वे बॉम्बे प्रेजीडेंसी एसोसिएशन में सक्रिय होने के साथ-साथ इसके अध्यक्ष भी रहे। वे मुंबई के एडवोकेट जनरल और इंपिरियल लेजिसलेटिव काउंसिल के सदस्य थे। वे मुम्बई विश्वविद्यालय से जुड़े रहे और एक दैनिक समाचार पत्र- 'दि बॉम्बे क्रॉनिकल' की स्थापना की।

 जीवनी 
thumb|250px|thumb|फिरोजशाह मेहता
सर फिरोजशाह मेहरवांजी मेहता का जन्म बंबई के एक धनी पारसी कुल में हुआ था जिनके व्यापार की शाखाएँ देश-विदेश में फैली हुई थीं। ये बी0 ए0 तथा एम0 ए0 की परीक्षाओं में प्रतिष्ठापूर्वक उतीर्ण हुए। इनकी असाधारण बुद्धिमत्ता देखकर इन्हें उच्च शिक्षा प्राप्त करने के लिये इंग्लैंड भेजा गया। वहाँ पर न्यायवेत्ताओं की सर्वोच्च परीक्षा में उत्तीर्ण होकर ये स्वदेश लौट आए। इंग्लैंड में ये लंडन भारतीय सभा तथा "ईस्ट इंडिया ऐसोसिएशन" के संपर्क में आए। यहीं से इनके राजनीतिक, सामाजिक एवं साहित्यिक जीवन का शुभारंभ हुआ। 

न्यायवेत्ता के कार्य में इन्होंने अपूर्व ख्याति उपलब्ध की परंतु इन्होंने अपने स्वार्थसाधन के लिये न्याय की मर्यादा का अतिक्रमण नहीं किया। तीन बार ये बंबई कारपोरेशन के सभापति चुने गए। उस समय कारपोरेशन की दशा शोचनीय थी। उसकी उन्नति के लिये मेहता जी ने हार्दिक प्रयत्न किया। इसलिये ये बंबई कारपोरेशन के बिना छत्रधारी राजा कहलाने लगे। बंबई सरकार ने कारपोरेशन के संगठन के लिये एक बिल प्रस्तुत किया जो अहितकर था। अत: बंबई की जनता ने उसका विरोध किया। इसे परिवर्तित करने के लिये बंबई के गवर्नर ने इस मसविदे को तेलंग और मेहता के पास भेज दिया। इस युगल मूर्ति ने सरकार तथा प्रजा दोनों के हित का ध्यान रखते हुए इस बिल को बड़ी सुदंरता से परिवर्तित किया। 

इन्होंने स्वतंत्र विचारों को प्रगट करने के लिये बंबई क्रानिकल नाम का दैनिक पत्र प्रकाशित करवाया। धीरे-धीरे इनके कार्यक्षेत्र का विस्तार होता गया तथा मेहता जी बंबई प्रांतीय सभा के सदस्य बने ओर वहाँ पर उनकी प्रतिभा चमकने लगी। बंबई प्रेसीडेंसी एसोसिएशन के यह सभापति रहे। भारत सरकार तथा प्रांतीय सरकार को महत्वपूर्ण प्रश्नों पर यह सभा सत्परामर्श देती रही। 1886 में आप बंबई लेजिस्लेटिव कौंसिल के सदस्य नियुक्त हुए। उन्होंने बजट, पुलिस संबंधी बिल आदि अनेक विषयों पर सरकार के स्वर में स्वर नहीं मिलाया और सरकार का विरोध किया। 1901 में मराठी और गुजराती भाषाओं को बी0 ए0 ओर एम0 ए0 पाठ्यक्रम में लाकर अपने उपयोगी और महत्वपूर्ण कार्य किया। असामान्य योग्यता के कारण वह बंबई विश्वविद्यालय के उपकुलपति भी नियुक्त हुए और उन्हें डाक्टर आव लॉ की पदवी दी गई। राष्ट्रीय सभा से उनका संबंध उसक प्रारंभ काल से ही रहा और उन्होंने उसकी भी सेवा बड़ी लगन से की। मेहताजी उच्च कोटि के देशभक्त तथा श्रेष्ठ भारतीय थे। वे एक जन्मसिद्ध वक्ता थे।

 बाहरी कड़ियाँ 
 Postage Stamp of Pherozeshah Mehta, 1996

श्रेणी:भारतीय राजनीतिज्ञ
श्रेणी:वकील
श्रेणी:भारतीय स्वतंत्रता सेनानी
श्रेणी:भारतीय राष्ट्रीय कांग्रेस के अध्यक्ष
विलियम विल्सन (तैराकी)

right|thumb|"तैराकी की कला सिखाने वाले एक सफ़ल अध्यापक को शिक्षा अथवा विज्ञान की तरह उतनी ही सोच, परिश्रम एवं निरंतर अभ्यास लगाना चाहिए।" (चित्र संदर्भ: अंतर्राष्ट्ररीय स्विमिंग हॉल ऑफ़ फ़ेम)
विलियम विलसन (जन्म १३ नवंबर, १८४४ लंदन, इंगलैंड में – मृत्यु १ जून, १९१२ in ग्लासगो, स्कॉटलैंड) स्कॉटिश मूल के १९वीं शताब्दी के पत्रकार, तैराकी प्रशिक्षक एवं कोच, तथा प्रतियोगी तैराकी की वैज्ञानिक तकनीकों के योगदानकर्ता थे। १८८३ में उन्होंने  दी स्विमिंग इंस्ट्रक्टर प्रकाशित की, जो कि स्ट्रोक की दक्षता, सुरक्षा तथा प्रशिक्षण की आधुनिक अवधारणाओं को परिभाषित करने वाली पहली पुस्तकों में से एक थी।

 तैराकी में योगदान 
 रेस के प्रारंभ तथा घुमावों का निरूपण तथा सोदाहरण व्याख्या
 कई घुमावों की यांत्रिकी का सुधार
 प्रथम जीवन रक्षक अभ्यास का विकास
 तैराकी के खेल के लिए प्रथम पत्रकार
 इंडोर तैराकी कुंड के विकास में आविष्कारक

 वॉटर पोलो 
१८७७ में विल्सन ने एक सामूहिक जलीय गेंद की खेल के नियम बनाए, जिसे उन्होंने जलीय फ़ुटबाल का नाम दिया। १८८५ में ग्रेट ब्रिटेन के तैराकी संघ ने इस खेल को मान्यता दी, जिसे अब वॉटर पोलो कहा जाता है, तथा विल्सन की नियमावली का विस्तार कारते हुए नियमों की स्थापना की। 

 जीवन रक्षा 
१८९१ में विल्सन ने जीवन रक्षा अभ्यासों पर कई विस्तृत तथा सोदाहरण लेख प्रकाशित किए, तथा स्थानीय तैराकी संघों को जीवन रक्षक तकनीकों में कुशलता के लिए पुरस्कृत किया। विल्सन की विधियां एक पुस्तिका के रूप में वितरित हुईं, तथा उनके योगदान को मान्यता देने के लिए उन्हें रॉयल लाईफ़-सेविंग सोसाइटी का प्रथम लाईफ़ गवर्नर निर्वाचित किया गया था।

 बाहरी कड़ियाँ 
 तैराकी तकनीकों में विलियम विल्सन का योगदान, द्वारा सेसिल कोल्विन (१९९९)
 विलियम विल्सन, अंतर्राष्ट्रीय स्विमिंग हॉल ऑफ़ फ़ेम
सिरंगून बंदरगाह

thumb|200x200px|सिरंगून बंदरगाह की स्थिति।
सिरंगून बंदरगाह (सरलीकृत चीनी: 实龙岗港口; पिनयिन: Shílónggāng Gángkǒu) सिंगापुर की मुख्यभूमि और पुलाउ युबिन के मध्य एक जलक्षेत्र है।

 अन्य जानकारी 
thumb|सिरंगून बंदरगाह का एक दृश्य।
निर्देशांक और स्थान
 स्थिति: सिंगापुर
 क्षेत्र प्रकार: जल सर्वेक्षण
 स्थिति प्रकार: बंदरगाह
 अक्षांश: १.३९७७७८	
 देशांतर: १०३.९४०८	
 अक्षांस (डी॰एम॰एस): १° २३' ५२ उत्तर 
 देशांतर (डी॰एम॰एस): १०३° ५६' २७ पूर्व

 बाहरी कडियाँ 
 सिरंगून बंदरगाह से संबंधित जानकारी।
 सिरंगून बंदरगाह-सप्ताहांत से जुड़ी कहानियाँ।
दक्षिणी चीन सागर

thumb|200x200px|दक्षिणी चीन सागर का मानचित्र।
दक्षिणी चीन सागर चीन के दक्षिण में स्थित एक सीमांत सागर है। यह प्रशांत महासागर का एक भाग है, जो सिंगापुर से लेकर ताईवान की खाड़ी लगभग ३५,००,००० वर्ग किमी में फैला हुआ है। पाँच महासागरों के बाद यह विश्व के सबसे बड़े जलक्षेत्रों में से एक है। इस सागर में बहुत से छोटे-छोटे द्वीप हैं, जिन्हें संयुक्त रूप से द्वीपसमूह कहा जाता है। सागर और इसके इन द्वीपों पर, इसके तट से लगते विभिन्न देशों का संप्रभुता की दावेदारी है। इन दावेदारियों को इन देशों द्वारा इन द्वीपों के लिए प्रयुक्त होने वाले नामों में भी दिखाई देती है।Sovereignty over the Paracel and Spratly Islands , Monique Chemillier-Gendreau, Martinus Nijhoff Publishers, 2000, ISBN 978-90-411-1381-8, ... After World War II, all appetites were sharpened at once. Nationalist China, the Philippines and more recently Brunei and Malaysia all clung to an atoll here, a rock or sandbank there, asserting rights which, by extension, each then claimed were applicable to the entire group. The most serious candidate for title to the islands was indeed Vietnam ...

 इन्हें भी देखें 
 स्प्रैटली द्वीप समूह
 प्रशांत महासागर
 पूर्वी चीन सागर
 संयुक्त राष्ट्र की समुद्री क़ानून संधि

 सन्दर्भ 

श्रेणी:सागर
श्रेणी:प्रशान्त महासागर
श्रेणी:विवादित द्वीप‎
श्रेणी:विश्व के विवादित क्षेत्र
श्रेणी:फ़िलिपीन्ज़ के सागर
श्रेणी:एशिया के सागर
राष्ट्रीय प्रौद्योगिकी संस्थान, दुर्गापुर

thumb|300px|right|राष्ट्रीय तकनीकी संस्थान, दुर्गापुर
राष्ट्रीय तकनीकी संस्थान, दुर्गापुर, पश्चिम बंगाल की स्थापना १९६० में की गई थी और ३ जुलाई २००३ को इसे राष्‍ट्रीय प्रौद्योगिकी संस्थान के रूप में परिवर्तित किया गया था। इस संस्थान में १५ विभाग हैं। यह संस्थान सिविल इंजीनियरी, विद्युत इंजीनियरी, अभियांत्रिकी इंजीनियरी, रसायन इंजीनियरी, धातुकर्मीय इंजीनियरी, इलैक्ट्रॉनिकी तथा संचार इंजीनियरी, कम्प्यूटर विज्ञान तथा इंजीनियरी, जैब प्रौद्योगिकी तथा सूचना प्रौद्योगिकी जैसे विषयों मे चार-वर्षीय अवर-स्नातक पाठयक्रम चलाता है। यह संस्थान एमबीए तथा एमसीए सहित नौ विषयों में एम.टेक पाठयक्रमों का भी संचालन करता है। यह संस्थान विदेशी विद्यार्थियों के लिए १२० विद्यार्थी क्षमता वाला एक पुरूष छात्रावास, तीन १२० बिस्तर वाले लेक्चरर दीर्घाएं, कम्प्यूटर केन्द्र विस्तार, विद्युत यंत्र प्रयोगशाला, हाई पावर प्रयोगशाला का निर्माण करेगा।

 सन्दर्भ
मालवीय राष्ट्रीय प्रौद्योगिकी संस्थान, जयपुर

मालवीय राष्ट्रीय तकनीकी संस्थान, जयपुर, राजस्थान की स्थापना १९६३ में की गई थी और २६ जून २००२ को इसे मालवीय राष्‍ट्रीय प्रौद्योगिकी संस्थान का दर्जा दिया गया। 

यह संस्थान नौ अवर स्नातक पाठयक्रम तथा १० पूर्णकालिक एवं पांच अंशकालिक स्नातकोत्तर पाठयक्रमों का संचालन करता है। यह संस्थान सिविल इंजीनियरी, रसायन इंजीनियरी, विद्युत इंजीनियरी, इलैक्ट्रॉनिकी तथा संचार इंजीनियरी, सूचना प्रौद्योगिकी, अभियांत्रिकी इंजीनियरी तथा धातुकर्मीय इंजीनियरी में चार वर्षीय अवर स्नातक पाठयक्रमों और एक पांच वर्षीय बी. आर्क. पाठयक्रम का संचालन करता है। यह संस्थान १० विषयों में तीन सेमेस्टर पूर्णकालिक और पांच सेमेस्टर अंशकालिक (स्व-वित्तपोषित) स्नातकोत्तर डिग्री कार्यक्रमों का संचालन करता है। यह संस्थान इलैक्ट्रानिकी एवं कम्प्यूटर इंजीनियरी में जनशक्ति विकास हेतु विश्‍व बैंक, स्विस विकास कॉर्पोरेशन तथा भारत सरकार द्वारा वित्तपोषित इम्पैक्ट नामक परियोजना को लागू कर रहा है।

center|500px|thumb|मालवीय राष्ट्रीय प्रौद्योगिकी संस्थान के प्रांगण तथा व्याख्यान कक्ष कम्लेक्स का उत्तर पूर्व से लिया गया फोटो

 सन्दर्भ 

इतिहास 
यह संस्थान १९६३ में मालवीय रीजनल इंजीनियरिंग कॉलेज के नाम से स्थापित हुआ था|इस संस्थान का नाम मदन मोहन मालवीय के नाम पे रखा गया था|

 बाहरी कड़ियाँ 
 मालवीय राष्ट्रीय प्रौद्योगिकी संस्थान, जयपुर का जालघर

श्रेणी:जयपुर के शिक्षण संस्थान
राष्ट्रीय प्रौद्योगिकी संस्थान, श्रीनगर

right|thumb|300px|एनाअईटी के शैक्षणिक ब्लॉक का मुख्य भवन
राष्ट्रीय तकनीकी संस्थान, श्रीनगर, कश्मीर की स्थापना १९६० में की गई थी तथा ७ अगस्त २००३ को इसे राष्‍ट्रीय प्रौद्योगिकी संस्थान का दर्जा दिया गया था। संस्थान सिविल इंजीनियरिंग, विद्युत इंजीनियरिंग, इलैक्ट्रानिक तथा संचार इंजीनियरिंग, मैकेनिकल इंजीनियरिंग, रसायन तथा धातुकर्मीय इंजीनियरिंग, विषयों में अवर स्नातक पाठयक्रम तथा संचार एवं सूचना प्रौद्योगिकी और मैकेनिकल सिस्टम डिजाईन में एमई पाठयक्रम संचालित करता है। संस्थान सभी विज्ञान विभागों तथा कुछ इंजीनियरिंग विभागों हेतु एम.फिल तथा पी.एच-डी. कार्यक्रम भी प्रदान करता है। पुस्तकालय तथा प्रशासन सहित विभिन्न विभागों के बीच नेटवर्क स्थापित किया गया है।

 सन्दर्भ
सूरतकल

सूरतकल (तुलु: ಸುರತ್ಕಲ್) मंगलौर नगर निगम के अधीन एक क्षेत्र है। यह दक्षिण कन्नड़ जिला, कर्नाटक में स्थित है। यहां भारत का एक बेहतरीन तकनीकी संस्थान राष्ट्रीय तकनीकी संस्थान (एन.आई.टी.के) स्थापित है। इसे पूर्व में कर्नाटक रीजनल इंजीनियरिंग कालिज कहा जाता था। 
सूरतकल मंगलौर शहर का उपनगरीय क्षेत्र है। यह राष्ट्रीय राजमार्ग - 17 पर पड़ता है। 

thumb|right|सूरतकल सागरतट
 सूरतकल से भारत के भिन्न शहरों की दूरियां 
 मंपन्नकट्ट, मंगलौर - 
 उडुपी जिला - 
 बंगलौर - 
 पंजिम - 
 धारवाड़- 
 मुंबई- 
 मैसूर- 
 शिवमोगा- 
 मणिपाल- 
 कोच्चि- 

 बाहरी कड़ियाँ 
 सूरतकल

 सन्दर्भ 

श्रेणी:कर्नाटक के शहर
श्रेणी:कोंकण रेलवे के स्टेशन
श्रेणी:मंगलौर
डॉ॰ बी॰आर॰ अम्बेडकर राष्ट्रीय प्रौद्योगिकी संस्थान, जालंधर

thumb|300px|संस्थान का मुख्य भवन।
डॉ॰ बी. आर. अम्बेडकर राष्ट्रीय तकनीकी संस्थान, जालंधर, पंजाब की स्थापना १९८६ में की गई तथा इसे १७ अक्टूबर २००२ को राष्‍ट्रीय प्रौद्योगिकी संस्थान, जालंधर के रूप में स्तरोन्नत किया गया था। संस्थान में १३ विभाग हैं तथा यह कैमिकल तथा बायो-इंजीनियरी, सिविल इंजीनियरी (स्ट्रक्चरल इंजीनियरी तथा निर्माण प्रबंधन) कम्प्यूटर विज्ञान तथा इंजीनियरी, इलैक्ट्रॉनिक्स तथा संचार इंजीनियरी, औद्योगिकी इंजीनियरी, इन्स्ट्रूमेंटेशन और नियंत्रण इंजीनियरी, चमड़ा प्रौद्योगिकी, यांत्रिकी इंजीनियरी, मैकेनिकल मशीन डिजाईन तथा आटोमेशन), चीनी तथा कपड़ा प्रौद्योगिकी जैसे विषयों में चार-वर्षीय अवर-स्नातक पाठयक्रम संचालित करता है। यहां लड़कों हेतु पांच तथा लड़कियों हेतु एक छात्रावास है। संस्थान के पास एक सुसज्जित पुस्तकालय है। इस संस्थान में राष्ट्रीय विज्ञान तथा प्रौद्योगिकी उद्यमिता विकास प्रकोष्ठ की स्थापना की गई थी। ताकि विभिन्न कार्यक्रमों का आयोजन करके विद्यार्थियों में उद्यमिता संस्कृति को बढ़ावा दिया जा सके।

 सन्दर्भ 

श्रेणी:जलंधर
श्रेणी:भीमराव आम्बेडकर के नाम पर चीजें
राष्ट्रीय प्रौद्योगिकी संस्थान, पटना

राष्ट्रीय तकनीकी संस्थान, (एनआईटी) पटना, बिहार मानव संसाधन विकास मंत्रालय, भारत सरकार द्वारा सृजित अठारहवाँ एनआईटी है जो पूर्व में बिहार इंजीनियरी कालेज, पटना था। संस्थान, विद्युत इंजीनियरी, अभियांत्रिकी इंजीनियरी, सिविल इंजीनियरी, इलैक्ट्रानिक एवं संचार इंजीनियरी, आर्कीचेक्टर में अवर स्नातक पाठयक्रम और विद्युत इंजीनियरी, अभियांत्रिकी इंजीनियरी एवं सिविल इंजीनियरी में स्नातकोत्तर पाठयक्रम संचालित करता है। संस्थान आंशिक रूप से आवासीय है जो कुछ छात्रों और शिक्षण स्टाफ को आवास के लिए सीमित सुविधाएं प्रदान करता है। संस्थान में लड़कों के लिए तीन छात्रावास और लड़कियों के लिए एक छात्रावास है। संस्थान परिसर में सात अनिवार्य सेवाएं अर्थात २४ घंटे बिजली की आपूर्ति, उपयुक्त पेयजल, सफाई एवं स्वच्छता का रख-रखाव, सुरक्षा प्रबंध, चिकित्सा आकस्मिक सहायता के लिए एम्बुलेंस सेवा, ईपीएबी एक्स. एवं इंटरनेट सुविधाएं प्रदान करता है। संस्थान का ई-पुस्तकालय सहित आधुनिक पुस्तकालय है।

कैंपस
right|thumb|एनआईटी पटना
भौगोलिक दृष्टि से अशोक राजपथ के साथ एनआईटी पटना 40 एकड़ (16 हेक्टेयर) परिसर से कार्य करता है, जो गंडक नदी के संगम के बिंदु के बिल्कुल विपरीत गंगा नदी के दक्षिणी तट पर स्थित है। एक नए परिसर के लिए, 125 एकड़ (51 हेक्टेयर) भूखंड, पटना से लगभग 40 किलोमीटर दूर बिहटा के सिकंदरपुर गाँव में सौंपा गया है। पहले इसे बिहटा के डुमरी गाँव में सौंपा गया था। एक बार जब एनआईटी-पटना बिहटा में अपने नए परिसर में शिफ्ट हो जाता है, तो वह अशोक राजपथ के वर्तमान परिसर में कुछ प्रबंधन पाठ्यक्रम चलाएगा।

उल्लेखनीय पूर्व छात्र
 बिंदेश्वरी दुबे : भूतपूर्व मुख्यमंत्री, बिहार
 नीतीश कुमार : वर्तमान मुख्यमंत्री, बिहार
 रतन कुमार सिन्हा : अध्यक्ष, परमाणु ऊर्जा आयोग (भारत); सचिव, परमाणु ऊर्जा विभाग (डी•ए•ई•)

इन्हें भी देखें
 भारतीय प्रबंधन संस्थान बोध गया
 एम्स पटना
 पटना विश्वविद्यालय
 अशोक राजपथ
 भारतीय प्रौद्योगिकी संस्थान पटना

 सन्दर्भ
राष्ट्रीय प्रौद्योगिकी संस्थान, अगरतला

राष्ट्रीय तकनीकी संस्थान, अगरतला, त्रिपुरा की स्थापना वर्ष १९५५ में की गई थी और दिनांक १ अप्रैल २००६ को केन्द्र सरकार के पूर्णत: वित्त पोषित संस्थान के रूप में अधिग्रहित किया गया और राष्‍ट्रीय प्रौद्योगिकी संस्थान, अगरतला बनाया गया। संस्थान अवर-स्नातक स्तर पर प्रति वर्ष २६६ विद्यार्थियों की भर्ती कर ७ कोर्स संचालित करता है।

राष्ट्रीय प्रौद्योगिकी संस्थान, अगरतला, जिसे एनआईटी अगरतला या एनआईटीए के नाम से भी जाना जाता है। भारत सरकार के मानव संसाधन विकास मंत्रालय द्वारा स्थापित उच्च शिक्षा का एक प्रौद्योगिकी संस्थान है। यह 1965 में त्रिपुरा इंजीनियरिंग कॉलेज के रूप में स्थापित किया गया था और 2006 में एक राष्ट्रीय प्रौद्योगिकी संस्थान (एनआईटी) घोषित किया गया, इस प्रकार इसे राष्ट्रीय महत्व के संस्थान के रूप में मान्यता दी गई।

संस्थान की स्थापना 1965 में सिविल, इलेक्ट्रिकल और मैकेनिकल इंजीनियरिंग की शाखाओं के साथ त्रिपुरा इंजीनियरिंग कॉलेज के रूप में की गई थी। यह शुरू में कलकत्ता विश्वविद्यालय से संबद्ध था और बंगाल इंजीनियरिंग कॉलेज (वर्तमान में आई आई ई एस टी शिबपुर) के समान पाठ्यक्रम संरचना और परीक्षा प्रणाली थी।
thumb|एनआईटी अगरतला मुख्य द्वार

1987 में त्रिपुरा विश्वविद्यालय की स्थापना के बाद, संस्थान को इसके साथ जोड़ दिया गया था। 1999 - 2000 के सत्र से कंप्यूटर विज्ञान और इंजीनियरिंग डिग्री की पाठ्यक्रम शुरू किया गया थे और 2005 - 2006 के सत्र से तीन और नई डिग्री की पेशकश की गई जोकि इलेक्ट्रिकल और इलेक्ट्रॉनिक्स, उत्पादन और परिवहन इंजीनियरिंग।
23 फरवरी 2006 को, केंद्रीय मंत्रिमंडल ने त्रिपुरा इंजीनियरिंग कॉलेज को राष्ट्रीय प्रौद्योगिकी संस्थान में बदलने के लिए राज्य सरकार के प्रस्ताव को मंजूरी दी।
 
 स्थान 
यह संस्थान राष्ट्रीय राजमार्ग (एन एच-44) से 4 किमी दूर है और त्रिपुरा की राजधानी अगरतला से लगभग 24 किमी दूर है। इसका निकटतम रेलवे स्टेशन लगभग 2 किमी दूर है।

 विकास  
2006 में इस संस्थान को त्रिपुरा के एक राजकीय इंजीनियरिंग कॉलेज से नेशनल इंस्टीट्यूट ऑफ टेक्नोलॉजी में परिवर्तित किया गया था।  इस नई स्थिति को बेहतर ढंग से प्रतिबिंबित करने के लिए,  2007 - 2008 के शैक्षणिक सत्र के लिए कुल सीटें 250 से बढ़ाकर 420 कर दी गईं और स्नातक पाठ्यक्रम में इलेक्ट्रिकल और इलेक्ट्रॉनिक्स इंजीनियरिंग, परिवहन इंजीनियरिंग और उत्पादन इंजीनियरिंग को जोड़ा गया। सिविल इंजीनियरिंग विभाग ने राज्य की आवश्यकता को पूरा करने के लिए संरचनात्मक इंजीनियरिंग में स्नातकोत्तर कार्यक्रम शुरू किया। यह परिसर, जो कि एक गैर-आवासीय परिसर था, को 2007 - 2008 के सत्र में दो लड़कों के छात्रावास और एक लड़कियों के छात्रावास के खोलने के साथ एक आवासीय संस्थान बन गया था। यह संस्थान 500 एकड़ (1.36 किमी 2) भूमि पर बनाया गया है।

 रैंकिंग 

एनआईटी अगरतला को 2019 में नेशनल इंस्टीट्यूशनल रैंकिंग फ्रेमवर्क (NIRF) द्वारा भारत के इंजीनियरिंग कॉलेजों में 70 वाँ स्थान दिया गया। 

 सन्दर्भ
राष्ट्रीय प्रौद्योगिकी संस्थान, राउरकेला

राष्ट्रीय तकनीकी संस्थान, (एन.आई.टी) राउरकेला, भारत का प्रमुख राष्ट्रीय प्रौद्योगिकी संस्थान है। इसकी स्थापना १९६० में की गई थी तथा इसे २६ जून २००२ को राष्‍ट्रीय प्रौद्योगिकी संस्थान के रूप में स्तरोन्नत किया गया था। 

संस्थान में १८ विभाग हैं तथा यह रसायन इंजीनियरिंग, सिविल इंजीनियरिंग, विद्युत इंजीनियरिंग, मैकेनिकल इंजीनियरिंग, धातुकर्मीय इंजीनियरिंग, खनन इंजीनियरिंग, एंप्‍लाइड इलैक्ट्रानिक्स तथा इस्ट्रूमेनटेशन इंजीनियरिंग, कम्प्यूटर साइंस, सिरेमिक इंजीनियरिंग और प्रबंधन, विषयों में अवर स्नातक के पाठयक्रम संचालित करता है। अवर स्नातक स्तर पाठयक्रमों में दाखिला क्षमता ४२० है। संस्थान ६ स्नातकोत्तर पाठयक्रम तथा तीन वर्षीय एमसीए भी संचालित करता है। यहाँ पर लड़कों हेतु छह तथा लड़कियों हेतु एक छात्रावास है। राश्ट्रीय प्रौद्योगिकी संस्थान, राउरकेला राष्‍ट्रीय तकनीकी जनशक्ति सूचना केन्द्र, उड़ीसा का नोडल केन्द्र है। संस्थान ने राष्ट्रीय प्रौद्योगिकी संस्थान का दर्जा प्राप्त करने के बाद वर्ष २००४-०५ में दाखिल छात्रों के लिए प्रथम सेमिस्टर के लिए आईआईटी की तर्ज पर शैक्षिक एवं मूल्यांकन प्रक्रिया को अपनाया है। यह भारतीय इंजीनियरिंग विश्वविद्यालयों की एनआईआरएफ रैंकिंग २०२२ में १५वें स्थान पर है।
center|thumb|500px|एन आई टी राउरकेला का मुख्य भवन

 सन्दर्भ 

 बाहरी कड़ियाँ 
 राष्ट्रीय प्रौद्योगिकी संस्थान, राउरकेला का जालघर

श्रेणी:उड़ीसा के विश्वविद्यालय
श्रेणी:ओड़िशा में शिक्षा
राउरकेला

राउरकेला (Rourkela) भारत के ओड़िशा राज्य के सुन्दरगढ़ ज़िले में स्थित एक नगर है। "Orissa reference: glimpses of Orissa," Sambit Prakash Dash, TechnoCAD Systems, 2001"The Orissa Gazette," Orissa (India), 1964"Lonely Planet India," Abigail Blasi et al, Lonely Planet, 2017, ISBN 9781787011991

 विवरण 
राउरकेला एक उच्च खनिज क्षेत्र है। यह ओडिशा का तीसरा सबसे बड़ा शहर है। भारत में स्टील अथॉरिटी ऑफ इंडिया के सबसे बड़े इस्पात कारखानों में से एक कारखाना यहां भी स्थित है। यह स्टील प्लांट जर्मनी के सहयोग से बना। यहां राष्ट्रीय तकनीकी संस्थान, राउरकेला, भी स्थित है, जो कि भारत के NIT में से एक है।

 भूगोल 
राउरकेला राउरकेला ओडिशा राज्य के पश्चिमोत्तरी कोने पर स्थित है। यह ब्राह्मणी नदी और दक्षिण कोयल नदी के किनारे बसा हुआ है, और यहीं इन दोनों का संगमस्थल है। इस शहर को नदियों और पर्वतमाला घेरे हुए हैं।

 इन्हें भी देखें 
 राउरकेला जंक्शन रेलवे स्टेशन
 सुन्दरगढ़ ज़िला

 बाहरी जोड़ 
 एनाआईटी राउरकेला
 सेल, इस्पात कारखाने का जालस्थल
 रोउरकेला से रेल सेवा समय

 सन्दर्भ 

श्रेणी:ओड़िशा के शहर
श्रेणी:सुन्दरगढ़ ज़िला
श्रेणी:सुन्दरगढ़ ज़िले के नगर
*
डा0 बी. आर. अम्बेडकर राष्‍ट्रीय तकनीकी संस्थान, जालंधर

अनुप्रेषित डॉ॰ बी॰आर॰ अम्बेडकर राष्ट्रीय प्रौद्योगिकी संस्थान, जालंधर
श्यामपट्ट

thumb|श्यामपट्टश्यामपट्ट, जिसे चॉकपट्ट भी कहते हैं, का प्रयोग लिखने के लिए एक सतह के रूप में किया जाता है। इस पर चॉक (कैल्शियम सल्फेट) या खड़िया की सहायता से लिखा जाता है। यह लिखने के लिए बार बार प्रयोग में आने वाला माध्यम है क्योंकि इस पर लिखी सामग्री मिटायी जा सकती है।

श्यामपट्ट का उपयोग विद्यालयों (स्कूल) और महाविद्यालयों में शिक्षणकार्य में मदद करने के लिए किया जाता है। श्यामपट्ट का उपयोग धीरे -धीरे कम होता जा रहा है क्योंकि लोग श्यामपट्ट के स्थान पर श्वेतपट्ट प्रयोग मे लाने लगे हैं। कुछ लोगों को लिखने मे प्रयुक्त चॉक की धूल से एलर्जी होती है और इस धूल के गिरने पर साफ करना भी कठिन होता है। 

श्यामपट्ट पर लिखने मे प्रयोग आने वाली चॉक मे वास्तव में चॉक (पत्थर) बिल्कुल भी नहीं होता है और इसका निर्माण कारखानों में किया जाता है। स्कूल के शिक्षक शिक्षण कार्य मे इन चॉकपट्टों का उपयोग करते हैं। श्यामपट्ट का रंग काला या हरा हो सकता है काले रंग के चॉक को श्यामपट्ट और हरे रंग के चॉकपट्ट को हरितपट कहा जाता है। 

इसके अलावा विद्यालयों में रोल अप बोर्ड का भी इस्तेमाल किया जाता है। जिसे हिंदी में लपेटपट्ट भी कहते है।  

श्रेणी:शिक्षा
प्रताप (पत्र)

thumb|प्रताप (पत्र)- चम्पारण-सत्याग्रह

प्रताप हिन्दी का समाचार-पत्र था जिसने भारत के स्वाधीनता आन्दोलन में प्रमुख भूमिका निभायी। प्रताप के जरिये जहाँ न जाने कितने क्रान्तिकारी  स्वाधीनता आन्दोलन से रूबरू हुए, वहीं समय-समय पर यह अखबार क्रान्तिकारियों हेतु सुरक्षा की ढाल भी बना। इसे गणेश शंकर 'विद्यार्थी' ने सन् १९१३ से कानपुर से निकालना आरम्भ किया।

 महत्ता 
कानपुर में विद्यार्थी जी ने १९१३ से साप्ताहिक ‘प्रताप’ के माध्यम से न केवल क्रान्ति का नया प्राण फूँका बल्कि इसे एक ऐसा समाचार पत्र बना दिया जो सारी हिन्दी पत्रकारिता की आस्था और शक्ति का प्रतीक बन गया। प्रताप प्रेस में कम्पोजिंग के अक्षरों के खाने में नीचे बारूद रखा जाता था एवं उसके ऊपर टाइप के अक्षर। ब्लाक बनाने के स्थान पर नाना प्रकार के बम बनाने का सामान भी रहता था। पर तलाशी में कभी भी पुलिस को ये चीजें हाथ नहीं लगीं। विद्यार्थी जी को १९२१ से १९३१ तक पाँच बार जेल जाना पड़ा और यह प्राय: ‘प्रताप‘ में प्रकाशित किसी समाचार के कारण ही होता था। विद्यार्थी जी ने सदैव निर्भीक एवं निष्पक्ष पत्रकारिता की। उनके पास पैसा और समुचित संसाधन नहीं थे, पर एक ऐसी असीम ऊर्जा थी, जिसका संचरण स्वतंत्रता प्राप्ति के निमित्त होता था। ‘प्रताप‘ प्रेस के निकट तहखाने में ही एक पुस्तकालय भी बनाया गया, जिसमें सभी जब्तशुदा क्रान्तिकारी साहित्य एवं पत्र-पत्रिकाएं उपलब्ध थी। यह ‘प्रताप’ ही था जिसने दक्षिण अफ्रीका से विजयी होकर लौटे तथा भारत के लिये उस समय तक अनजान महात्मा गाँधी की महत्ता को समझा और चम्पारण-सत्याग्रह की नियमित रिपोर्टिंग कर राष्ट्र को गाँधी जी जैसे व्यक्तित्व से परिचित कराया। चौरी-चौरा तथा काकोरी काण्ड के दौरान भी विद्यार्थी जी ‘प्रताप’ के माध्यम से प्रतिनिधियों के बारे में नियमित लिखते रहे। स्वतंत्रता आन्दोलन के दौरान माखनलाल चतुर्वेदी द्वारा रचित सुप्रसिद्ध देशभक्ति कविता पुष्प की अभिलाषा प्रताप अखबार में ही मई १९२२ में प्रकाशित हुई। बालकृष्ण शर्मा नवीन, सोहन लाल द्विवेदी, सनेही जी

इत्यादि ने प्रताप के माध्यम से अपनी देशभक्ति को मुखर आवाज दी।

वस्तुत: प्रताप प्रेस की बनावट ही कुछ ऐसी थी कि जिसमें छिपकर रहा जा सकता था तथा फिर सघन बस्ती में तलाशी होने पर एक मकान से दूसरे मकान की छत पर आसानी से जाया जा सकता था। बनारस षडयंत्र से भागे सुरेश चन्द्र भट्टाचार्य प्रताप अखबार में उपसम्पादक थे। बाद में भट्टाचार्य और प्रताप अखबार से ही जुड़े पं0 राम दुलारे त्रिपाठी को काकोरी काण्ड में सजा मिली। भगत सिंह ने तो ‘प्रताप‘ अखबार में बलवन्त सिंह के छद्म नाम से लगभग ढाई वर्ष तक कार्य किया। सर्वप्रथम दरियागंज, दिल्ली में हुये दंगे का समाचार एकत्र करने के लिए भगत सिंह ने दिल्ली की यात्रा की और लौटकर ‘प्रताप’ के लिए सचिन दा के सहयोग से दो कालम का समाचार तैयार किया। चन्द्रशेखर आजाद से भगत सिंह की मुलाकात विद्यार्थी जी ने ही कानपुर में करायी थी, फिर तो शिव वर्मा सहित तमाम क्रान्तिकारी जुड़ते गये। यह विद्यार्थी जी ही थे कि जेल में भेंट करके क्रान्तिकारी राम प्रसाद बिस्मिल की आत्मकथा छिपाकर लाये तथा उसे ‘प्रताप‘ प्रेस के माध्यम से प्रकाशित करवाया। जरूरत पड़ने पर विद्यार्थी जी ने राम प्रसाद बिस्मिल की माँ की मदद की और रोशन सिंह की कन्या का कन्यादान भी किया। यही नहीं अशफाकउल्ला खान की कब्र भी विद्यार्थी जी ने ही बनवाई।

विद्यार्थी जी का ‘प्रताप‘ तमाम महापुरूषों को भी आकृष्ट करता था। १९१६ में लखनऊ कांग्रेस के बाद महात्मा गाँधी और लोकमान्य तिलक इक्के पर बैठकर प्रताप प्रेस आये एवं वहाँ दो दिन रहे।

सन्दर्भ

श्रेणी:हिन्दी के ऐतिहासिक पत्र
श्रेणी:हिन्दी
श्रेणी:पत्रकारिता
रस्सी

'रस्सी' या 'रज्जु रेशों (फाइबर) को ऐंठकर या चोटी-पूरकर (ब्रेडिंग करके) बनायी जाती है जिससे इनकी शक्ति बढ़ जाती है। यांत्रिक दृष्टि से रस्सी में तनाव झेलने की शक्ति (टेंसाइल स्ट्रेंथ) तो होती है किन्तु इसकी कम्प्रेसिव स्ट्रेंथ (दबाव झेलने की शक्ति) नगण्य होती है क्योंकि यह लचीली होती है। इसका दूसरे शब्दों में अर्थ यह है कि खींचने के लिये तो इसका प्रयोग किया जा सकता है किन्तु धकेलने (पुशिग) के लिये नहीं।

 रचना 
right|thumb|250px|मशीन द्वारा रस्सी निर्माण
right|250px|thumb|तीन रेशों को ऐंठकर बनायी गयी एक रस्सी
रस्सी बनाने में प्रयोग किये जाने वाले मुख्य चीजें हैं निम्नलिखित हैं-
 प्राकृतिक त्तंतु - जैसे जूट, कपास, नारियल की जटा, घास, आदि
 संश्लेषित तंतु (Synthetic fiber) - पॉलीप्रोपलीन, नाइलॉन आदि

 उपयोग 
 इन्हें भी देखें 
 गांठ (Knot)

 बाहरी कड़ियाँ 
 Ropewalk: A Cordage Engineer's Journey Through History History of ropemaking resource and nonprofit documentary film
 Lost knowledge: ropes and knots

श्रेणी:प्रारम्भिक प्रौद्योगिकी
कश्मीरी खाना

thumb|right|250px|कश्मीरी नून चाय हिन्दुस्तानी प्रदेश कश्मीर से 

कश्मीरी खाना (कश्मीरी: कॉशुर खयून(देवनागरी) کٲشُر خیون(नस्तालीक़)) कश्मीर की प्राचीन परंपरा पर आधारित है। ऋग्वेद में इस क्षेत्र के मांस खाने परंपराओं का उल्लेख है। कश्मीर की प्राचीन महाकाव्य, अर्थात् निल्माता पुराण हमें बताता है कि कश्मीरियों मांस भक्षण करते थे। यह आदत आज कश्मीर में बनी रहती है।
आज कश्मीर व्यंजन में सबसे उल्लेखनीय घटक मटन है, जिनमें से ३० किस्मों से अधिक हैं।
इसके अलावा करने के लिए ध्यान दिया जाना चाहिए बाल्टी करी, अपने विदेशी स्वाद के लिए यूनाइटेड किंगडम में लोकप्रिय है, कि बाल्टिस्तान से फैला है।

 कश्मीरी पंडित भोजन 

कश्मीरी पंडित भोजन कश्मीरी व्यंजनों पर पहला प्रभाव पड़ा है। बीफ़ सख्ती से दोनों कश्मीरी पंडित और कश्मीरी मुस्लिम व्यंजनों में मना किया है, पुराने कश्मीरी के रूप में जाना जाता परंपरा का पालन कश्मीरियत. The Nilamat Purana records that the Brahmins of Kashmir have always been heavy meat eaters (lamb, mutton)। The two most important saints of Kashmir, Lalleshwari and Sheikh Noor-ud-din Wali were vegetarians for spiritual reasons. Meat is cooked in Kashmiri Pandit festivals and forms an important part of Kashmiri Pandit identity. Some sample Kashmiri Pandit dishes include:
 Rogan Josh (lamb cooked in spicy red gravy)
 Yakhni (lamb cooked in curd based gravy)
 Matschgand (minced lamb meatballs in spicy red gravy)
 Goshtaba (extra-minced meat balls cooked in creamy sauce)
 Qabargaah (It is similar to Roasted Lamb; The Kashmiri Muslims refer to this as Tabakhmaaz)
 Kaanti (lamb pieces in red hot gravy, usually eaten as a snack and not part of the main course)
 Syoon Pulaav (Meat Pulao)
 Modur Pulaav (Sweet Pulao, usually as a dessert)
 Lyodoor Tschaman (Cottage Cheese cooked in creamy turmeric based gravy)
 Dum Oluv (Whole Potatoes cooked in spicy red gravy)
 Muj Gaad (Fish with Radish)
 Nadir-Waangan (lotus stems with Brinjal)
 Nadir-Haaq/Gogji/Monji (lotus stems cooked with Spinach or Radish)
 Raazma-Gogji (Kidney Beans with Radish)

 सन्दर्भ 

 
 

श्रेणी:कश्मीरी खाना
खाना, कश्मीरी
खाना, कश्मीरी
सिक्किम का खाना

सिक्किम के व्यंजन पूर्वोत्तर भारत में स्थित सिक्किम राज्य का व्यंजन है । चावल एक मुख्य भोजन है, और किण्वित खाद्य पदार्थ पारंपरिक रूप से भोजन का एक महत्वपूर्ण हिस्सा हैं। नेपाली व्यंजन लोकप्रिय है, क्योंकि सिक्किम भारत का एकमात्र ऐसा राज्य है जहाँ जातीय नेपाली बहुमत है। सिक्किम में कई रेस्तरां विभिन्न प्रकार के नेपाली व्यंजन परोसते हैं, जैसे कि नेवा और थाकली व्यंजन। तिब्बती व्यंजनों ने सिक्किम के व्यंजनों को भी प्रभावित किया है।
श्रेणी:भारतीय खाना
श्रेणी:खान पान
श्रेणी:सिक्किम की संस्कृतिभारत में कौन सा राज्य भोजन के लिए प्रसिद्ध है? इसका उत्तर है सिक्किम।''' सिक्किम के व्यंजनों में स्वाद का एक अनूठा चयन और लोगों और मान्यताओं का बहु-जातीय मिश्रण शामिल है। यह विविधता सिक्किम के मनोरम भोजन में परिलक्षित होती है, जिसमें भारतीय, भूटानी, नेपाली और तिब्बती व्यंजन शामिल हैं। एक जैविक राज्य के रूप में जाने जाने के कारण, सिक्किम के लोग स्थानीय किसानों के फल, सब्जियां, अंडे और मांस पसंद करते हैं, जिनकी खेती जैविक रूप से की जाती है। 
 
अधिकांश सामग्रियां स्थानीय रूप से पाई जाती हैं, और कई अलग-अलग स्वाद संयोजन जो आमतौर पर भारतीय व्यंजनों में उपयोग नहीं किए जाते हैं, भोजन के विकल्प को रोमांचकारी बनाते हैं। जब स्वाद के इस शानदार मिश्रण में सिक्किम के स्वाद एक साथ आते हैं, तो परिणाम स्वादिष्ट भोजन की एक विस्तृत श्रृंखला है।
 
 सिक्किम के 22 प्रसिद्ध भोजन, जिन्हें अवश्य आजमाना चाहिए 
निम्नलिखित सिक्किम के उल्लेखनीय भोजनों का एक संग्रह है, जो आपके मुंह में पानी ला देगा:
 
.

 2.मोमोज 
इसमें कोई शक नहीं कि मोमोज या दम्प्लिंग्स सिक्किम के लोगों के बीच सबसे लोकप्रिय व्यंजन हैं। सिक्किम मोमोज, जिसे तिब्बती व्यंजन माना जाता है और नेपाली व्यंजनों से प्रभावित है, सिक्किम की जीवन रेखा है।

 3.खाप्सी 
खापसे एक तली हुई पेस्ट्री है, जिसका स्वाद थोड़ा मीठा या नमकीन होता है। यह आमतौर पर विशेष अवसरों पर खाया और तैयार किया जाता है,

 4.वाचिपा 
वाचिपा किरात राय जातीय समूह का एक पारंपरिक सिक्किम व्यंजन है। पके हुए चावल और कीमा बनाया हुआ चिकन जले हुए चिकन पंखों से उत्पादित पाउडर के साथ मिलाया जाता है।

5. सिक्किम का यह व्यंजन निश्चित रूप से आपके स्वाद को खुश कर देगा। राज्य का न केवल स्ट्रीट स्टॉल बल्कि हर भोजनालय, इस अद्भुत व्यंजन को परोसता है।

 6.बांस करील करी 
बाँस की टहनियाँ बाँस की युवा कलियाँ होती हैं, जो जमीन से बाहर निकलती हैं, और खाने योग्य होती हैं। बांस करील करी एक पारंपरिक सिक्किम व्यंजन है, जिसे किण्वित बांस से बनाया जाता है।

 7.गुन्द्रुक 
गुन्द्रुक जैसे नाश्ते सिक्किम के कुछ प्रसिद्ध व्यंजन में से एक हैं। इसे बनाने के लिए आपको सरसों और पत्ता गोभी या मूली के पत्ते का इस्तेमाल करना होगा।

 8.सिन्की 
गुंड्रुक की तरह, सिंकी एक और लोकप्रिय पारंपरिक सिक्किम भोजन है। ये अलग हैं क्योंकि ये मूली की जड़ का उपयोग करते हैं। बैक्टीरिया मूली की जड़ों को बदल देते हैं, जिन्हें काटा जाता है
नेपाली व्यंजन

thumb|left|200px|दाल भात तरकारी
नेपाली व्यंजन का तात्पर्य उन विशेष खाद्य पदार्थों से है जो नेपाली लोग आहार के रूप में प्रयोग करते हैं। नेपाली वे लोग हैं जो नेपाल, भारत के उत्तर पूर्वी राज्यों तथा पश्चिम बंगाल आदि स्थानों के निवासी हैं। संस्कृति, परंपरा और भौगोलिक विभिन्नता के चलते उनके खाद्य पदार्थ भी उसी हिसाब से अलग पाए जाते हैं। जैसे कि पहाड़ों में रहने वाले नेपाली और मैदान के निवासी में भी भोजनों में अन्तर पाए जाता है। उनके खाद्यों में विशेषतया दाल, भात, तरकारी और चटनी (अचार) दैनिक आहार हैं। मैदानी इलाकों में रहने वाले लोग रोटी और भात दोनों का भोजन करते हैं।
thumb|left|200px| म:म: 
thumb|right| थुक्पा

 प्रकार 
 
thumb|left|200px|Snacks vendor
 

श्रेणी:नेपाली खाना
श्रेणी:खान पान
भारतीय मिठाइयों की सूची

यह भारतीय मिठाइयाँ की सूची है। मिठाइयाँ भारतीय व्यंजनों का अभिन्न हिस्सा है। जब यह भोजन की बात आती है तो भारतीय अपने अनूठे स्वाद और प्रयोगात्मक व्यवहार के लिए जाने जाते हैं। कई भारतीय मिठाइयाँ चीनी, दूध या गाढ़े दूध के साथ तले हुए खाद्य पदार्थ हैं। सामग्री और पसंदीदा प्रकार की मिठाई क्षेत्र के अनुसार बदलती हैं। उदाहरण के लिए, भारत के पूर्वी भाग में, अधिकांश मिठाइयाँ दूध उत्पादों पर आधारित होती हैं। कई बादाम और पिस्ता के साथ सुगंधित होती हैं तो कई इलायची, जायफल, लौंग और काली मिर्च के साथ मसालेदार होती हैं। कई मिठाइयाँ को सोने या चांदी के परत से सजाए जाती हैं।
 North 
NameImageMain ingredientsCategoryArisa Pitha160x160pxRice flour, JaggeryFried, jaggery basedApple Halwa120pxApple, Milk, GheeHalvaBalushahi120pxMaida flour, yogurt, oil, sugar. Sugar syrup basedBoondi120pxGram flour (besan), ghee, sugar. Sugar syrup basedGajar ka halwa120pxCarrots, milk, sugar, ghee, cashews and raisins. HalvaGhevar120pxFlour, ghee, kewra, milk, clarified butter, sugar, almonds, pistachio, saffron, green cardamom.Fried, sugar syrup basedGulab jamun120pxFried milk balls soaked in sweet syrup, such as rose syrup or honey. Fried, sugar syrup basedImarti120px  Sugar syrup, lentil flour. Fried, sugar syrup basedJalebi120pxDough fried in a coil shape dipped in sugar syrup, often taken with milk, tea, yogurt, or lassi. Fried, sugar syrup basedKaju katli120pxCashews, ghee with cardamom and sugar. BarfiKalakand120pxMilk, cottage cheese.BurfiKheer120pxA rice pudding made with milk, rice, sugar and dried fruitsPuddingKhirmohan120pxChhena, sugar, semolina, water.Sugar syrup basedKulfi120pxAn ice cream made with milk and sugar, with a variety of flavours such as mango, saffron, or cardamom. Ice creamLaddu120pxGram flour (besan), ghee, sugar.LadduLassi120px Yogurt, milk, nuts, can be made with mango.Yogurt drinkMotichoor laddu120pxBesan flour, sugar.LadduMalpua120px Wheat or rice flour.Fried, sugar syrup basedNankhataialt=Nankhatai, an Indian sweet|120pxRefined flour, besan, ghee, powdered sugar, yogurt green cardamom seeds.BakedPetha120pxFirm white pumpkin, sugar, kitchen lime, alum powder. Sugar syrup basedPhirni120pxRice, sugar, nuts.PuddingRabri120pxBoiled condensed milk, sugar, spices and nuts.PuddingSheera120pxSemolina, ghee, nuts, milk.PuddingSingori120pxKhoa, coconut, molu leaf.Milk-based Sohan halwa120pxCorn flour, ghee, dry fruits. HalvaSohan papdi, pateesa120pxBesan flour.Barfi

नारीयल के लड्डू 

भीम की रसमलाई
काजू कतली
मावे की बर्फी
मावे की कचोरी
बेसन के लड्डू
मोतीचूर के लड्डू
जलेबी
मावे के घेवर
बादाम पाक
केसरबाटी
गुलाब जामुन
रसगुल्ले
ब्यावर की मश्हूर तिलपापड़ी
ब्यावर की मश्हूर गजक
खेरतल का मश्हूर भुना मावा
पंचमेवा बर्फी
अंजीर बर्फी
आगरा का मश्हूर पेठा
पान का पेठा
अंगूर का पेठा
तिल के लड्डू
अंजीर बर्फी
सन्दर्भ

श्रेणी:भारतीय खाना
श्रेणी:खान पान

 बाहरी कड़ियाँ 
तिल के लड्डू और मकर संक्रांति
तवा

thumb|left| रोटी पकाने के लिए तवा
तवा भारतीय खाना बनाने में इस्तेमाल होनेवाला बर्तन है। यह रोटी पकाने के काम आता है। इसे आँच पर चढ़ा कर रखा जाता है।

thumb|left| तवा

 इन्हें भी देखें 
 भारतीय खाना बनाने में इस्तेमाल होनेवाले बर्तन

श्रेणी:भारतीय खान पान
श्रेणी:भारतीय खाना
श्रेणी:बर्तन
श्रेणी:भारतीय खाना बनाने में इस्तेमाल होनेवाले बर्तन
चकला

चकला भारतीय खाना बनाने में इस्तेमाल होनेवाला बर्तन है। प्रायः यह लकड़ी का बना होता है। किंतु यह संगमरमर या अन्य पत्थरों का या स्टील इत्यादि का भी हो सकता है।

इस पर रखकर रोटी को बेलन से बेलते हैं।
 

 इन्हें भी देखें 
 भारतीय खाना बनाने में इस्तेमाल होनेवाले बर्तन

 बाहरी कड़ियाँ 
 चित्र देखें

श्रेणी:भारतीय खान पान
श्रेणी:भारतीय खाना
श्रेणी:बर्तन
श्रेणी:भारतीय खाना बनाने में इस्तेमाल होनेवाले बर्तन
बेलन

thumbnail|left|भारतीय लकड़ी का बेलन
अंगूठाकार|left|विदेशी बेलन (रोलिंग पीन)

बेलन भारतीय खाना बनाने में इस्तेमाल होनेवाला बर्तन है। यह प्राय: लकड़ी का ही होता है। किंतु पत्थर, धातु, प्लास्टिक इत्यादि का भी हो सकता है। इससे चकले पर रखकर रोटी को बेला जाता है।
 

 इन्हें भी देखें 
 भारतीय खाना बनाने में इस्तेमाल होनेवाले बर्तन

 सन्दर्भ 

श्रेणी:भारतीय खान पान
श्रेणी:भारतीय खाना
श्रेणी:बर्तन
श्रेणी:भारतीय खाना बनाने में इस्तेमाल होनेवाले बर्तन
चिमटा

चिमटा भारतीय खाना बनाने में इस्तेमाल होनेवाला बर्तन है। यह धातु का बना होता है। इसे आंच पर चढ़े गर्म बर्तन उतारने या चढ़ाने में प्रयोग किया जाता है। इसके अलावा इसे रोटी को आंच पर फुलाने हेतु भी प्रयोग किया जाता है।
 

 इन्हें भी देखें 
 भारतीय खाना बनाने में इस्तेमाल होनेवाले बर्तन

श्रेणी:भारतीय खान पान
श्रेणी:भारतीय खाना
श्रेणी:बर्तन
श्रेणी:भारतीय खाना बनाने में इस्तेमाल होनेवाले बर्तन
श्रेणी:भोजन बनाने के उपकरण
परात

thumb|left| पीतल की परात
परात भारतीय खाना बनाने में इस्तेमाल होनेवाला बर्तन है। इसमें आटा गुंथा जाता है। यह धातु की गोलाकार होती है। इसके किनारे तिरछे उठे होते हैं।
 

 इन्हें भी देखें 
 भारतीय खाना बनाने में इस्तेमाल होनेवाले बर्तन

श्रेणी:भारतीय खान पान
श्रेणी:भारतीय खाना
श्रेणी:बर्तन
श्रेणी:भारतीय खाना बनाने में इस्तेमाल होनेवाले बर्तन
थाली (बर्तन)

थाली (नेपाली : थाली , तमिल : தட்டு) भोजन करने के लिए एक बर्तन है जिसमें ज्यादातर भारत में ही प्रयोग की जाती है। साथ ही थाली का प्रयोग विशिष्ट खाने बनाने के लिए भी किया जाता है। यह भारत, नेपाल, बांग्लादेश, फिजी, पाकिस्तान, अफगानिस्तान, श्रीलंका, मॉरीशस और सिंगापुर में भोजन करने के लिए लोकप्रिय है।

इतिहास
जैसा कि कला और सांस्कृतिक विरासत के लिए भारतीय राष्ट्रीय ट्रस्ट "INTACH Haryana newsletter" , INTACH, page 34. ने उल्लेख किया है, कि पूर्व में खाना पकाने और खाद्य चीजों में निरंतरता के उपयोग के दौरान थाली के साथ लोटा, बेलन इत्यादि का उपयोग किया गया जो कि सिंधु घाटी सभ्यता से प्रतीत होता है।

गेलरी

सन्दर्भ

 इन्हें भी देखें 
 भारतीय खाना बनाने में इस्तेमाल होनेवाले बर्तन

श्रेणी:भारतीय खान पान
श्रेणी:भारतीय खाना
श्रेणी:बर्तन
श्रेणी:भारतीय खाना बनाने में इस्तेमाल होनेवाले बर्तन
तश्तरी

thumb|left| तश्तरी
तश्तरी भारतीय खाना बनाने में इस्तेमाल होनेवाला बर्तन है। यह भी थाली के समान ही होती है। किन्तु यह खाना परोसने के लिए प्रयोग की जाती है।
 

 इन्हें भी देखें 
 भारतीय खाना बनाने में इस्तेमाल होनेवाले बर्तन

श्रेणी:भारतीय खान पान
श्रेणी:भारतीय खाना
श्रेणी:बर्तन
श्रेणी:भारतीय खाना बनाने में इस्तेमाल होनेवाले बर्तन